Diari Oficial de la Generalitat Valenciana


Sumari del DOGV 4961, del 08-03-2005 (2005/2055)

RESOLUCIÓ de 28 de gener de 2005, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 16.094,88 m² de superfície, situada a Alacant, destinada a la construcció de l'institut d'ensenyament secundari Radi Exterior, realitzada per l'ajuntament del dit municipi.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4961

Data del DOGV
:   08-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/2055


Data del document
:   28-01-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Alacant
    * cultura regional
    * propietat immobiliària

RESOLUCIÓ de 28 de gener de 2005, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 16.094,88 m² de superfície, situada a Alacant, destinada a la construcció de l'institut d'ensenyament secundari Radi Exterior, realitzada per l'ajuntament del dit municipi. [2005/X2055]
  
L'Ajuntament d'Alacant, en sessió plenària realitzada el dia 10 de febrer de 2004, va acordar la cessió gratuïta a la Generalitat Valenciana de la parcel·la de la seua propietat, que respon a la descripció següent:
  
?Parcel·la de terreny de forma poligonal situada en l'àmbit d'execució número 2 del Pla Parcial 1/6 del PGMO d'Alacant, que té una superfície de setze mil noranta-quatre metres i vuitanta-vuit decímetres quadrats (16.094,88 m2) i confronta: nord, carrer en projecte, 1; sud, límit de la unitat d'execució; est, Parcs i Jardins 1, i oest, carrer en projecte, 4?.
  
Inscripció registral: Registre de la Propietat d'Alacant, número 4, tom 3034, llibre 754, foli 250, finca 36.890, inscripció 1ª.
  
Com consta en l'acord mencionat, l'immoble té caràcter de domini públic.
  
A proposta de la Conselleria de Cultura, Educació i Esport es van iniciar els tràmits legals oportuns per a la formalització de la cessió i acceptació gratuïta de l'immoble.
  
La cessió es realitza amb la finalitat de destinar la parcel·la per a la construcció de l'institut d'ensenyament secundari denominat Radi Exterior. Segons establix el punt primer de l'acord de cessió ?Si el bé no es destina a l'ús assenyalat en el present acord, es considerarà resolta la cessió i revertirà aquell a la corporació local, la qual tindrà dret a percebre de l'administració cessionària, amb taxació pericial prèvia, el valor dels detriments experimentats en el bé cedit. El fi per al qual s'afectua la cessió s'haurà de complir en el termini màxim de cinc anys, i s'haurà de mantindre la destinació durant els trenta següents?.
  
Atenent la naturalesa jurídica demanial del bé que se cedix, la cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat Valenciana, que regula la mutació demanial externa.
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'art. 27.2.c) de la Llei de Patrimoni establix que ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.-. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament d'Alacant de la parcel·la que respon a la descripció següent:
  
?Parcel·la de terreny de forma poligonal situada en l'àmbit d'execució número 2 del Pla Parcial 1/6 del PGMO d'Alacant, que té una superfície de setze mil noranta-quatre metres i vuitanta-vuit decímetres quadrats (16.094,88 m2) i confronta: nord, carrer en projecte, 1; sud, límit de la unitat d'execució; est, Parcs i Jardins 1, i oest, carrer en projecte, 4?.
  
Inscripció registral: Registre de la Propietat d'Alacant, número 4, tom 3034, llibre 754, foli 250, finca 36.890, inscripció 1ª.
  
Referència cadastral: 1267714RF5906Y2758QA.
  
L'immoble s'accepta lliure de càrregues i gravàmens i arrendaments al corrent de qualsevol despesa.
  
Segon
  
La cessió gratuïta realitzada per l'Ajuntament d'Alacant, s'efectua amb la condició de destinar la parcel·la a la construcció d'un centre d'educació secundària i l'ajuntament ha assumit en el punt segon de l'acord plenari de 10 de febrer de 2004 el compromís de dotar la parcel·la de tots els servicis urbans necessaris amb caràcter previ a l'edificació i d'eliminar qualsevol obstacle o impediment que puga dificultar el normal desenvolupament de les obres, en els termes interessats per la Conselleria de Cultura, Educació i Esport. Segons el que disposa el punt primer de l'acord plenari el fi per al qual s'efectua la cessió s'haurà de complir en el termini màxim de cinc anys, i s'haurà de mantindre la destinació durant els trenta següents.
  
Tercer
  
L'immoble acceptat, haurà d'incorporar-se a l'Inventari General de Béns i Drets de la Generalitat Valenciana en concepte de bé de domini públic afecte el servici educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
Quart
  
Que es notifique el present acord a l'ajuntament cedent i que es publique en el Diari Oficial de la Generalitat Valenciana, en compliment del que disposa l'article 44.2 de la Llei 14/2003, de Patrimoni de la Generalitat Valenciana.
  
València, 28 de gener de 2005.- El conseller: Gerardo Camps Devesa.